CELEX: 32005R0093
Language: et
Date: 2005-01-19 00:00:00
Title: Komisjoni määrus (EÜ) nr 93/2005, 19. jaanuar 2005, millega muudetakse Euroopa Parlamendi ja nõukogu määrust (EÜ) nr 1774/2002 kalast saadud loomsete kõrvalsaaduste töötlemise ning loomsete kõrvalsaaduste transpordiks ettenähtud äridokumentide osasEMPs kohaldatav tekst

21.1.2005   
            
            
               ET
            
            
               Euroopa Liidu Teataja
            
            
               L 19/34
            
         
      KOMISJONI MÄÄRUS (EÜ) nr 93/2005,
   19. jaanuar 2005,
   millega muudetakse Euroopa Parlamendi ja nõukogu määrust (EÜ) nr 1774/2002 kalast saadud loomsete kõrvalsaaduste töötlemise ning loomsete kõrvalsaaduste transpordiks ettenähtud äridokumentide osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 32 lõiget 1,
   ning arvestades järgmist:
   
               (1)
            
            
               Määruse (EÜ) nr 1774/2002 V lisa III peatükis sätestatakse loomsete kõrvalsaaduste töötlemisviisid. Kalast saadud loomsete kõrvalsaaduste 6. töötlemisviis on esitatud kõnealuses peatükis, aga täpsustatud pole töötlemisparameetreid.
            
         
               (2)
            
            
               Juhtiv teaduskomitee on välja andnud hulga arvamusi, mis puudutavad loomsete kõrvalsaaduste, kaasa arvatud kala ohutust. Kooskõlas nende arvamustega on kalast saadud loomsetest kõrvalsaadustest tulenev transmissiivse spongioosse entsefalopaatia (TSEs) risk olematu.
            
         
               (3)
            
            
               Oma 26. veebruari 2003. aasta kohtumisel võttis loomade tervishoiu ja heaolu teaduskomitee vastu raporti kala kõrvalsaaduste akvakultuuris kasutamise kohta.
            
         
               (4)
            
            
               On asjakohane sätestada nõuded kalast saadud loomsete kõrvalsaaduste töötlemiseks kooskõlas nende arvamuste ning raportitega.
            
         
               (5)
            
            
               On asjakohane sätestada erinevad töötlemisviisid materjalidele, mis tõenäoliselt sisaldavad suurel või vähesel määral patogeene, välja arvatud bakterieoseid.
            
         
               (6)
            
            
               Määruse (EÜ) nr 1774/2002 II lisa III peatükis esitatakse äridokument, mis peab transpordi ajal loomsete kõrvalsaadustega ning töödeldud toodetega kaasas olema. On asjakohane kehtestada äridokumendi näidis.
            
         
               (7)
            
            
               Seetõttu tuleb määrust (EÜ) nr 1774/2002 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1774/2002 V ja II lisasid muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast Euroopa Ühenduste Teatajas avaldamist.
   Seda kohaldatakse alates 1. jaanuarist 2005.
   
      Käesolev määrus on tervikuna siduv ning vahetult kohaldatav kõikides liikmesriikides.
      Brüssel, 19. jaanuar 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 668/2004 (ELT L 112, 19.4.2004, lk 1).
   
      LISA
      Määruse (EÜ) nr 1774/2002 V ja II lisa muudetakse järgmiselt.
      
                  1)
               
               
                  V lisa III peatükis on 6. töötlemisviis asendatud järgmisega:
                  “6. töötlemisviis
                  (Ainult kalast saadud loomsete kõrvalsaaduste 3. kategooriale)
                  Peenestamine
                  
                              1.
                           
                           
                              Loomsed kõrvalsaadused peenestatakse vähemalt:
                              
                                          a)
                                       
                                       
                                          50 millimeetri suurusteks osakesteks kuumutamise korral vastavalt lõike 2 punktile a või
                                       
                                    
                                          b)
                                       
                                       
                                          30 millimeetri suurusteks osakesteks kuumutamise korral vastavalt lõike 2 punktile b.
                                       
                                    Peenestamiseks tuleb neid segada sipelghappega ning säilitada pH tase 4,0 või madalam. Segu tuleb enne järgnevat töötlust hoida vähemalt 24 tundi.
                           
                        Aeg ja temperatuur
                  
                              2.
                           
                           
                              Järgnev peenestamine, segu tuleb kuumutada kuni:
                              
                                          a)
                                       
                                       
                                          sisetemperatuurini vähemalt 90 °C vähemalt 60 minutit või
                                       
                                    
                                          b)
                                       
                                       
                                          sisetemperatuurini vähemalt 70 °C vähemalt 60 minutit.
                                       
                                    Kasutades pidevavoolusüsteemi, tuleb toote töötlemise kulgu konverteris jälgida mehhaaniliste kontrollivahenditega, mis juhivad toote edasiliikumist nii, et see on kuumtöötluse lõpuks läbinud piisava aja ja temperatuuriga tsükli.”
                           
                        
            
                  2)
               
               
                  II lisas lisatakse X peatükina järgmine peatükk:
                  “X PEATÜKK
                  Äridokument
                  
                              1.
                           
                           
                              Transpordi ajal on loomsete kõrvalsaadustega ning töödeldud toodetega kaasas järgmine äridokument. Siiski võivad liikmesriigid otsustada kasutada sellest erinevat äridokumenti loomsete kõrvalsaaduste ning töödeldud toodete transpordiks sama liikmesriigi siseselt.
                           
                        
                              2.
                           
                           
                              Rohkem kui ühe transportija puhul peab iga transportija täitma deklaratsiooni, nagu viidatud äridokumendi punktis 7, mis on osa dokumendist.
                           
                        ÄRIDOKUMENDI NÄIDIS LOOMSETE KÕRVALSAADUSTE NING TÖÖDELDUD TOODETE TRANSPORDIKS EUROOPA ÜHENDUSE SISESELT
                  Märkused:
                  
                              a)
                           
                           
                              Äridokumendid peavad olema koostatud vastavalt käesolevas lisas esitatud näidisele. See peab sisaldama näidises esitatud nummerdatud järjekorras sertifikaate, mida nõutakse loomsete kõrvalsaaduste ning nendest saadud töödeldud toodete transportimiseks.
                           
                        
                              b)
                           
                           
                              See peab olema koostatud vastavalt vajadusele ühes ELi liikmesriigi ametlikus keeles või ELi sihtliikmesriigi keeles. Siiski võib see olla koostatud mõnes teises ELi keeles, kui sellega on kaasas ametlik tõlge või sihtkohta liikmesriigi pädeva asutuse eelneva nõusoleku korral.
                           
                        
                              c)
                           
                           
                              Äridokument peab olema koostatud vähemalt kolmes eksemplaris (üks originaal ja kaks koopiat). Originaal peab olema partiiga kaasas selle sihtpunkti jõudmiseni. Saaja peab selle säilitama. Tootja peab säilitama ühe koopia ning vedaja teise.
                           
                        
                              d)
                           
                           
                              Iga äridokumendi originaal peab koosnema ühest kahepoolsest lehest või, kui on nõutud rohkem teksti, peab see olema sellisel kujul, et kõik vajalikud leheküljed moodustavad jagamatu ja ühtse terviku.
                           
                        
                              e)
                           
                           
                              Kui partiiosa identifitseerimise põhjustel on dokumendile lisatud lisalehed, tuleb ka need lehed lugeda dokumendi originaali osaks, märkides kõik lehed vastutava isiku allkirjaga.
                           
                        
                              f)
                           
                           
                              Kui dokument, kaasa arvatud punktis e osutatud lisalehed, koosneb enam kui ühest leheküljest, peab kõigi lehekülgede alla äärde lisama leheküljenumbri – (lehekülje number) (kogu lehekülgede arvust) – ning kõik lehed peavad kandma üleval ääres dokumendi koodi numbrit, mis on määratud vastutava isiku poolt.
                           
                        
                              g)
                           
                           
                              Dokumendi originaali täidab ning allkirjastab vastutav isik. Sellega kinnitab vastutav isik, et järgitakse määruse (EÜ) nr 1774/2002 II lisa III peatükis sätestatud dokumentatsiooni. Äridokumentides tuleb määratleda:
                              
                                          —
                                       
                                       
                                          kuupäev, millal materjal ruumidest välja viidi,
                                       
                                    
                                          —
                                       
                                       
                                          materjali kirjeldus, kaasa arvatud materjali identifitseerimine, looma liik, kes on määratud 3. kategooria materjaliks ja sellest saadud töödeldud toodeteks, mis on ette nähtud söödatooraineks, ning vajadusel kõrvamärgi number,
                                       
                                    
                                          —
                                       
                                       
                                          materjali kogus,
                                       
                                    
                                          —
                                       
                                       
                                          materjali päritolukoht,
                                       
                                    
                                          —
                                       
                                       
                                          vedaja nimi ning aadress,
                                       
                                    
                                          —
                                       
                                       
                                          saaja nimi ja aadress ja vajadusel loanumber ning
                                       
                                    
                                          —
                                       
                                       
                                          vajadusel päritoluettevõtte loanumber ja töötlemisviis ja selle liik.
                                       
                                    
                        
                              h)
                           
                           
                              Vastutava isiku allkirja värv peab olema erinev trükivärvist.
                           
                        
                              i)
                           
                           
                              Äridokumenti tuleb säilitada vähemalt kaks aastat pädevatele asutustele esitamiseks määruse (EÜ) nr 1774/2002 artiklis 9 viidatud dokumentide kontrollimiseks.